
Készült: a Bezenye Községi Önkormányzat Képviselő-testületének 2026. május 20. napján 16:00 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester 16:00 órakor megnyitja az ülést. Megállapítja, hogy az ülés határozatképes, mert a megválasztott 7 képviselőből 7 fő jelen van. A jegyzőkönyv hitelesítésére Novák-Fabsich Kitti képviselőt kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontjait, majd elmondja, hogy a napirendi pontok közé egy további napirendi pont felvételét javasolja. A 68/2026 (IV.22.) számú határozat szerint ugyanis megkérték a Traffibox-ra vonatkozó árajánlatokat, melyek be is érkeztek, de már a testületi ülés meghívójának kiküldési időpontja után, így nem tudták felvenni a napirendek közé. Viszont az ajánlatok érvényességi határideje május 30. napja és addig több ülésük már nem lesz, így mindenképpen szeretné, ha döntést hoznának az ügyben. 

A képviselő-testület egyhangúlag, 7 igen szavazattal az alábbi határozatot hozza:

85/2026. (V. 20.) határozat

Bezenye Községi Önkormányzat képviselő-testülete a 2026. május 20-i ülés napirendi pontjai közé felveszi a 8. „Sebességmérő eszköz beszerzési eljárása” elnevezésű napirendi pontot. 

Felelős:	Márkus Erika polgármester
Határidő:	azonnal

Márkus Erika polgármester megkérdezi, van-e valakinek további napirendi pont javaslata, illetve kérdése a napirendi pontokkal kapcsolatosan?

Mivel nem volt, ezért kéri a képviselőket, hogy fogadják el a módosított napirendi pontokat. 

A képviselő-testület egyhangúlag, 7 igen szavazattal az alábbi határozatot hozza:

86/2026. (V. 20.) határozat

Bezenye Községi Önkormányzat képviselő-testülete a 2026. május 20. napján tartott ülés napirendjét az alábbiak szerint jóváhagyja:

1. Tájékoztatás az előző testületi ülés óta hozott intézkedésekről, eredményekről
Előterjesztő: Márkus Erika polgármester

2. Beszámoló az önkormányzati intézmények 2025. évi belső ellenőrzéséről
Előterjesztő: Dr. Reinthaller Ferdinánd aljegyző

3. A 2025. évi költségvetés előirányzatának IV. negyedévi módosítása
Előterjesztő: Márkus Erika polgármester

4. Az Önkormányzat 2025. évi költségvetésének végrehajtásáról szóló rendelet (Zárszámadás)
Előterjesztő: Márkus Erika polgármester

5. Az Óvoda létszáma, a 2026/27-os tanév kétnyelvű nevelés indítására vonatkozó igazolás az óvodai beiratkozást követően
Előterjesztő: Márkus Erika polgármester

6. Közbeszerzési terv módosítása
Előterjesztő: Márkus Erika polgármester

7. Álláspályázat meghirdetésével kapcsolatos döntés
Előterjesztő: Márkus Erika polgármester

8. Sebességmérő eszköz beszerzési eljárása
Előterjesztő: Márkus Erika polgármester


1. napirendi pont (szóbeli előterjesztés szerint)
Tájékoztatás az előző testületi ülés óta hozott intézkedésekről, eredményekről

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:
A képviselő-testületi ülés szóbeli tájékoztatójának kötelező elemei a következők: 
- az előző képviselő-testületi ülés óta, polgármesteri hatáskörben hozott döntéseinek ismertetése 
- az előző képviselő-testületi ülés óta történt, az önkormányzatot érintő megbeszéléseiről beszámoló 
- folyamatban lévő beruházások és pályázatok készültségi és pénzügyi állapota 
- aktuálisan lezárt beruházások és pályázatok ismertetése 
- általános pénzügyi helyzet ismertetése 
- tájékoztató a befolyt és elmaradt adókról 
- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. 

Márkus Erika polgármester elmondja, hogy a közbeszerzési terv módosítása szükséges, melyről a napirendi pontok között lesz szó. A közbeszerzés lebonyolítására beérkezett 3 árajánlatból a legkedvezőbb ajánlat 1.280.000,- Ft (művelődési ház, sportpálya közösségi tér építés).
A szerződéskötés folyamatban van.
A TOP piac kivitelezése a finisben van. A sétányon a fák elültetésre kerültek, a napelemes kandelábereknek a betonzokni is készül. Az átadóra megrendelték a promóciós ajándékokat a résztvevőknek és a protokoll vendégeknek. A gyermeknap és a ballagás alkalmából is kedveskedni fognak ajándékokkal a gyermekeknek. 
Az Élő Delta - Zöld Energia a Szigetközbe Projekttel kapcsolatban folyamatos feladatok vannak, melyeket határidőre elvégeznek.
2021-ben a MF program keretén belül visszakapta Bezenye Községi Önkormányzat a papréti agyaggödröt, melyre a Lajta Horgászegyesületnek van halgazdálkodásra és horgászatra bérleti szerződése a MOHOSZ-szal 2030.12.31-ig. Egyeztetett a horgászegyesület képviselőivel, akik partnerek a „zöld fejlesztésében”, azzal a feltétellel, hogy a horgászati tevékenységet ez nem zavarja majd.
A múlt héten, már 2. alkalommal a Magyar Gyermekmentő Alapítvány gyermek elsősegélynyújtó tanfolyamot tartott. A tanfolyam teljesen ingyenes volt. 
Néhány szó az alapítványról: a korszerű gyermek-mentőellátás hazai elterjesztésén fáradoznak. Az Országos Mentőszolgálattal szoros együttműködésben Gyermek Mentőorvosi Kocsikat üzemeltetnek. Az Alapítványt gyermekintenzíves szakorvosok és szakápolók hívták életre és működtetik mindennapi gyógyító munkájuk mellett. Javasolja, hogy az önkéntes munkájukért a költségvetésbe betervezett civil keretből - szerződéskötés mellett-, támogassák a munkájukat. 
Javasolja, hogy gyermek sürgősségi ellátásban használt eszköz beszerzéséhez 100.000 Ft összeg erejéig járuljanak hozzá.

A polgármester szavazásra teszi fel a Magyar Gyermekmentő Alapítvány támogatásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

87/2026. (V. 20.) határozat

Bezenye Községi Önkormányzat Képviselő-testülete az önkormányzat 2026. évi költségvetésben megállapított civil szervezetek támogatása előirányzat terhére, a Magyar Gyermekmentő Alapítvány részére 100.000,- Ft támogatást biztosít 2026. évre. A támogatás a támogatási szerződés aláírását követő 8 napon belül kerül folyósításra. A 100.000,- Ft összegű, támogatásról 2026. december 31. napig köteles a támogatott elszámolni. 

A Képviselő-testület felhatalmazza a polgármestert a támogatási szerződés megkötésére.

Felelős:	Márkus Erika polgármester
Határidő:	2026. május 30.

Márkus Erika polgármester elmondja, hogy szeretné, ha a helyi fiatalok településen maradásának ösztönzésére kidolgoznának egy támogatási rendszert. Sajnos az önkormányzatnak saját telkei nincsenek, ezért a Jegyző úrral történt egyeztetések alapján egy rendeleti támogatási rendszer kialakítása tűnne jó ötletnek, melynek a keretein belül a szülői ház kertjében építkező, az itt ingatlant vásároló fiatalok vagy esetleg a szülői házra ráépülő helyi fiatalok juthatnának anyagi támogatáshoz az önkormányzattól. A pontos feltételeket még meg kell határozni, és utána kell nézni annak is, hogy más településeken hogyan működnek a hasonló támogatási rendszerek. Most szeretné, ha a testület tagjai arról hoznának határozatot, hogy a hivatali apparátus részéről megkezdődhessen egy ilyen témájú rendelet kidolgozása, és előkészítése. 

A polgármester szavazásra teszi fel a helyi fiatalok támogatásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

88/2026. (V. 20.) határozat

Bezenye Községi Önkormányzat Képviselő-testülete úgy határoz, hogy felhatalmazzák a jegyzőt, hogy egy, a helyi fiatalok támogatásával kapcsolatos rendelet tervezetét elkezdje kidolgozni, és annak elkészültét követően azt a testület elé terjessze. 

Felelős:	Márkus Erika polgármester
Határidő:	2026. május 30.

Csiba Adrienn képviselő megkérdezi, hogy a falubejárás óta történt-e valami a feltárt problémákkal kapcsolatosan? Kaptak-e felszólító levelet a közterület rendbetételére az érintettek?

Márkus Erika polgármester elmondja, hogy igen. Egyes helyeken már meg is kezdődött a probléma megszűntetése, van ahol megszűntetésre került a probléma, majd újra visszakerült a közterületre az oda nem való zöldhulladék. A legszennyezettebb területre javasolja, hogy hívjanak ki egy földmérőt, hogy pontosan tudják mondani meddig tart az önkormányzat területe. Elmondja továbbá, hogy a képviselők akár egyedül is elmehetnek a falu egyes részeit bejárni, de erről készítsenek feljegyzést, és azt adják le a hivatalban, hogy intézkedni tudjanak a feltérképezett problémák ügyében.

dr. Reinthaller Ferdinánd aljegyző elmondja, hogy a legproblémásabb területen is elkezdődött a lomok elszállítása, de eddig elég lassan haladnak a takarítással. Ebben az esetben a kormányhivatallal is felvették a kapcsolatot, akik helyszíni szemlét tartottak, és az ott tapasztalt megállapításaik szerint kezdeményezték a hulladékok eltakarítását, melynek elvégzését határidőhöz is kötötték. Az érintett személy kereste is az önkormányzatot, hogy szeretné kérni a  kiszabott határidő kitolását, de az aljegyző tájékoztatta arról, hogy – mivel a hatósági eljárás megindult - , erre az önkormányzatnak nincsen ráhatása, az illetékes hivatallal kell a továbbiakban egyeztetni. 

Martinschich Mihályné képviselő megkérdezi, hogy a 15ös számú főút mellett a Szentháromság kápolna mellett elhelyezkedő tavat nem tudná-e megvásárolni az önkormányzat? Szerinte ez könnyebben megközelíthető helyen van, mint a papréti agyaggödör, és mivel a bicikliút is mellette helyezkedik el, így szuper biciklis pihenőt lehetne kialakítani a területen. 

Márkus Erika polgármester elmondja, hogy utána kell nézni, hogy ki a tulajdonos és fel kell keresni, hogy mik a tervei a területtel. 

Schmatovichné Radits Klaudia alpolgármester elmondja, hogy korábban volt szó a külterületi utak rendbetételéről, mellyel szeretné ha az önkormányzat komolyabban is foglalkozna. Szeretné ha Hiltser Mátyás alpolgármester és Csák Krisztián képviselő beszereznének 3 árajánlatot a gyümölcsös és a paraszterdő felé vezető utak rendbetételére, melyekről később tárgyalnának.

Márkus Erika polgármester támogatja az elhangzottakat.

Mivel további kérdés, észrevétel nem érkezett a polgármester szavazásra teszi fel a beszámoló elfogadásáról szóló határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

89/2026. (V. 20.) határozat

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős:	Márkus Erika polgármester
Határidő: 	azonnal

1. napirendi pont (02 sz. előterjesztés szerint)
Beszámoló az önkormányzati intézmények 2025. évi belső ellenőrzéséről

Márkus Erika polgármester ismerteti az előterjesztést, melyet minden képviselő megkapott az ülést megelőzően. Elmondja, hogy a belső ellenőrzés az idei évben a tanyagondnoki szolgálat működésére terjedt ki. Céljuk a megállapítások mihamarabbi végrehajtása lesz. 

Megkérdezi, hogy valakinek van-e kérdése a napirendi ponthoz kapcsolódóan?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

90/2026. (V. 20.) határozat

Bezenye Községi Önkormányzat Képviselő-testülete az előterjesztés mellékletét képező belső ellenőri jelentést jóváhagyólag elfogadja. A jegyző és a hivatali apparátus a megállapítások végrehajtását megkezdi.

Felelős: jegyző
Határidő: azonnal

1. napirendi pont (03 sz. előterjesztés szerint)
A 2025. évi költségvetés előirányzatának IV. negyedévi módosítása

Márkus Erika polgármester elmondja, hogy az előterjesztést mindenki megkapta az ülést megelőzően.

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek. 
Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

91/2026. (V. 20.) határozat

Bezenye Községi Önkormányzat Képviselő-testülete elfogadja az Önkormányzat 2025. IV. negyedéves gazdálkodásáról szóló beszámolót.

Felelős:	Márkus Erika polgármester
Határidő: 	azonnal

A képviselő-testület egyhangúlag, 7 igen szavazattal az alábbi önkormányzati rendeletet megalkotja:

4/2026. (V. 21.) önkormányzati rendelet
Bezenye Községi Önkormányzat Képviselő-testülete az önkormányzat 2025. évi költségvetéséről szóló 3/2025. (III.14.) önkormányzati rendelet módosításáról szóló rendeletet a jelen előterjesztés melléklete szerinti tartalommal megalkotja. 
Felelős:	 Márkus Erika polgármester, Dr. Zámbó Tibor jegyző
Határidő: 	 azonnal


1. napirendi pont (04 sz. előterjesztés szerint)
Az Önkormányzat 2025. évi költségvetésének végrehajtásáról szóló rendelet           (Zárszámadás)

Márkus Erika polgármester ismerteti az előterjesztés szövegét, melyet mindenki megkapott az ülést megelőzően. 

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és egyhangúlag elfogadásra javasolta a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 7 igen szavazattal az alábbi határozatot hozta:

92/2026. (V. 20.) határozat

Bezenye Községi Önkormányzat Képviselő-testülete a 2025. évi költségvetésének éves gazdálkodásáról szóló tájékoztatást a szöveges értékelésben, valamint a rendelet 1-25. mellékleteiben foglaltakkal megegyező tartalommal elfogadja.

Felelős: 	Márkus Erika polgármester 
Határidő: 	azonnal 

A képviselő-testület egyhangúlag, 7 igen szavazattal az alábbi önkormányzati rendeletet megalkotja:

5/2026. (V. 21.) önkormányzati rendelet
Bezenye Községi Önkormányzat Képviselő-testülete az önkormányzat 2025. évi költségvetési zárszámadásáról szóló rendeletet a jelen előterjesztés melléklete szerinti tartalommal megalkotja. 
Felelős:	 Márkus Erika polgármester, Dr. Zámbó Tibor jegyző
Határidő: 	 azonnal


1. napirendi pont (05 sz. előterjesztés szerint)
Az Óvoda létszáma, a 2026/27-os tanév kétnyelvű nevelés indítására vonatkozó igazolás az óvodai beiratkozást követően

Márkus Erika polgármester elmondja, hogy az előterjesztést mindenki megkapta az ülést megelőzően. 

Megkérdezi, hogy valakinek van-e kérdése a napirendi ponthoz?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

93/2026. (V. 20.) határozat

Bezenye Községi Önkormányzat képviselő-testülete úgy határoz, hogy a Bezenyei Százszorszép Óvoda 2026/2027. nevelési évre az óvoda csoportlétszámainak 20 %-kal történő megemelését engedélyezi. 

Felelős: 	Márkus Erika polgármester 
Határidő: 	azonnal 


1. napirendi pont (06 sz. előterjesztés szerint)
Közbeszerzési terv módosítása

Márkus Erika polgármester elmondja, hogy az előterjesztést mindenki megkapta az ülést megelőzően. A korábban elfogadott 31/2026 (III.04.) számú határozatban az Élő Delta projekt nem szerepelt, ezért szükséges a közbeszerzési terv módosítása.

Megkérdezi, hogy valakinek van-e kérdése a napirendi ponthoz?

Novák-Fabsich Kitti képviselő elmondja, hogy a pénzügyi bizottság a napirendet tárgyalta, és elfogadásra javasolták a testületnek. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 6 igen és 1 nem szavazattal az alábbi határozatot hozta:

94/2026. (V. 20.) határozat

Bezenye Községi Önkormányzat Képviselő-testülete a közbeszerzésekről szóló 2015. évi CXLIII. törvény 42. §-a alapján, az önkormányzat, mint ajánlatkérő által 2026. évben lefolytatandó közbeszerzési eljárást tervez, ezért a 31/2026. (III. 04.) határozatával elfogadott közbeszerzési tervét a jelen határozat melléklete szerint módosítja és jóváhagyja.

Bezenye Községi Önkormányzat Képviselő-testülete felkéri a tisztségviselőket, hogy a közbeszerzési terv honlapon és az Elektronikus Közbeszerzési Rendszerben (EKR) történő közzétételéről gondoskodjanak.

Melléklet: 1 db

Felelős: 	Márkus Erika polgármester
Határidő: 	2026. május 31.

1. napirendi pont (07 sz. előterjesztés szerint)
Álláspályázat meghirdetésével kapcsolatos döntés


Márkus Erika polgármester elmondja, hogy az előterjesztést mindenki megkapta az ülést megelőzően. 

Megkérdezi, hogy valakinek van-e kérdése a napirendi ponthoz?

Lenzsér-Csiba Adrienn képviselő elmondja, hogy a humán bizottság a napirendet tárgyalta, és egyhangúlag elfogadásra javasolta a testületnek.  

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület egyhangúlag, 7 igen szavazattal az alábbi határozatot hozta:

95/2026. (V. 20.) határozat

Bezenye Községi Önkormányzat Képviselő-testülete pályázatot ír ki a Bezenyei Százszorszép Óvoda magasabb vezetői feladatainak ellátására az 1. melléklet szerinti tartalommal.
A jogszabályoknak megfelelően a pályázati felhívást közzé kell tenni és a pályázati eljárást le kell folytatni. 

Bezenye Községi Önkormányzat Képviselő-testülete a Százszorszép Óvoda magasabb vezetői munkakörére beérkezett pályázatokat elbíráló bizottság tagjává választja:

1.	Hiltser Mátyás alpolgármestert (úgy is, mint nemzetiségi önkormányzati képviselőt) – a bíráló bizottság elnökének
2.	Lenzsér-Csiba Adriennt, a Humán Bizottság elnökét  
3.	Nemzeti Pedagógus Kar területi szervének delegált tagját 
4.	Pedagógusok Szakszervezete Mosonmagyaróvári Járási – és Városi Szervezete delegált tagját

Felkérem és megbízom a Bíráló Bizottságot, hogy a pályázati feltételeknek megfelelő pályázót vagy pályázókat személyesen hallgassa meg és véleményét írásban terjessze a Képviselő-testület elé.

Felelős: 	Márkus Erika polgármester
Határidő: 	2026. június 30.

1. napirendi pont (08 sz. előterjesztés szerint)
Sebességmérő eszköz beszerzési eljárása

Márkus Erika polgármester elmondja, hogy a 68/2026 (IV.22.) számú határozat szerint a hivatal munkatársai megkérték a három árajánlatot a traffiboxokra. Az árajánlatok beérkeztek, melyeket a Jegyző úr összesített és jegyzőkönyvet készített róla. Ő javasolja a legalacsonyabb árajánlatot tevő MEDIRLAB Orvosbiológiai Fejlesztő Kft. árajánlatát elfogadni. 

Megkérdezi, hogy valakinek van-e kérdése az értékeléssel kapcsolatban?

Hiltser Mátyás alpolgármester elmondja, hogy szerinte a traffibox nem fogja megkönnyíteni a helyeiknek a bicikliútról a temetőbe történő átjutását. 

Márkus Erika polgármester elmondja, hogy ez egy preventív védelem. Szükséges lesz a sebességmérőhöz kapcsolódóan egy közúti ellenőrzés tábla kihelyezése is. Ennek hatására le fognak lassítani az autósok. Csökkeni fog az autók sebessége, amikor beérkeznek a településre. Ha zebrát akarnának csinálni ezen az útszakaszon, az sokkal drágább lenne. Ki kellene alakítani járdaszigetet és speciális világítást is. Sokkal többe kerülne, mint a sebességmérő eszköz beszerzése. 

Schmatovichné Radits Klaudia alpolgármester elmondja, hogy sajnos a településen nagy az átmenő forgalom, sokan nagyon gyorsan hajtanak be, vagy ki a faluból. Szerinte sokkal könnyebb lesz az úton történő átkelés. A helyieknek kell majd előtte egy szórólapot készíteni, hogy tudjanak a változásról. 

Lenzsér-Csiba Adrienn képviselő elmondja, hogy bár félti a helyieket, de szerinte a sebességmérő túl drága, és nem fogja megkönnyíteni az úton való átkelést. 

Csák Krisztián képviselő elmondja, hogy a lelkiismerete nem viselné el, ha történne itt egy baleset és ők nem tettek ellene pedig tehettek volna. Szerinte 80%-ban meg fogja oldani a fennálló problémát. 

Novák-Fabsich Kitti képviselő elmondja, hogy szerinte sem fogja megoldani a problémát, de nem szavaz ellen éppen emiatt, amit Csák Krisztián képviselő társa mondott. 

Mivel további kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület 5 igen és 2 nem szavazattal az alábbi határozatot hozta:

96/2026. (V. 20.) határozat

1. Bezenye Községi Önkormányzat Képviselő-testülete a TraffiPack-Lite komplex sebességmérő pont („smile” kijelző és fix TC-Lite Outdoor lézeres sebességmérő) tárgyában a lefolytatott beszerzési eljárás alapján a MEDIRLAB Orvosbiológiai Fejlesztő Kft.-től a 2026M0055M01 számú ajánlat szerint a sebességmérő pont beszerzését, tervezését és üzembehelyezését megrendeli és felhatalmazza a polgármestert a szerződés megkötésére.

1. Bezenye Községi Önkormányzat Képviselő-testülete felhatalmazza a polgármester a rendőrség megkeresésére szakmai állásfoglalás megadása érdekében és felhatalmazza az együttműködési megállapodás megkötésére.

1. Bezenye Községi Önkormányzat Képviselő-testülete a 2026. évi költségvetésének általános tartaléka terhére biztosítja a beszerzés ellenértékét.

Felelős: 	Márkus Erika polgármester
Határidő: 	2026. május 31.


Márkus Erika polgármester megkérdezi, hogy van-e további kérdése valakinek?

Mivel kérdés, észrevétel nem érkezett, a polgármester megköszöni a részvételt, és az ülést 17:15 órakor lezárja. 


k.m.f.



	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 



	Novák-Fabsich Kitti	
	jegyzőkönyv hitelesítő	

